Title: SPRÁVA O ČINNOSTI MESTSKEJ POLÍCIE ŽILINA
Author: u
Last saved by: Stipala
Company: Hewlett-Packard

MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: _____/2011

K bodu programu

správa o činnosti mestskej polície žilina za rok 2010

Materiál obsahuje: 			                                         Materiál prerokovaný:	      		 
1.	Návrh na uznesenie	                                                     Mestská rada v Žiline	
2.	Dôvodová správa						 
3.	Materiál                                                                           

Predkladá: 

Ing. Milan Šamaj
náčelník Mestskej polície Žilina

Zodpovedný za vypracovanie:

Mgr. Janka Hrošovská
vedúca vnútorného a organizačného oddelenia

Žilina, máj 2011

NÁVRH NA UZNESENIE

Uznesenie č. __/2010

Mestské zastupiteľstvo v Žiline

I.	schvaľuje

1.	  Správu o činnosti Mestskej polície Žilina za rok 2010

DÔVODOVÁ SPRÁVA

-	V predkladanej „Správe o činnosti Mestskej polície Žilina za rok 2010“ je rozpracovaná činnosť MP Žilina v rámci jednotlivých oddelení: Operačné stredisko, Oddelenie osobitných policajných činností, Oddelenie výkonu  MP I. - Centrum., Oddelenie výkonu MP II. – Vlčince, Oddelenie výkonu MP  III. - Hájik, Oddelenie výkonu MP IV. – Mestskej pohotovostnej jednotky.  
-	Mestská polícia Žilina je v zmysle zákona 564/1991 Zb. o obecnej polícii poriadkový útvar pôsobiaci pri zabezpečovaní obecných vecí verejného poriadku, ochrany životného prostredia v meste a plnení úloh vyplývajúcich zo všeobecne záväzných nariadení mesta, z uznesení mestského zastupiteľstva a z rozhodnutí primátora mesta. Mestská polícia  je v zmysle zákona  č. 369/1990 Z. z. o obecnom zriadení  orgánom mestského zastupiteľstva, ktoré ju zriaďuje a zrušuje všeobecne záväzným nariadením. Jednou z činností na úseku verejného poriadku je kontrola dodržiavania verejného poriadku pri kultúrnych, spoločenských a športových podujatiach na území mesta. Na základe požiadania a predpokladu narušenia verejného poriadku mestská polícia rozhoduje o nasadení adekvátneho počtu síl a prostriedkov potrebných k zabezpečeniu verejného poriadku, ochrany života a zdravia všetkých zúčastnených. O činnosti predkladá mestská polícia každoročne  správu Mestskému zastupiteľstvu.

VLASTNÝ MATERIÁL – Správa o činnosti Mestskej polície Žilina za rok 2010

         M e s t s k á    p o l í c i a   Ž i l i n a , Hollého 1,  Ž i l i n a

      Správa o činnosti Mestskej polície Žilina
za rok 2010

Máj 2011                                                       Predkladá: plk. Ing. Milan Š a m a j          
                                                                                                náčelník MP Žilina

OBSAH

1.	Úvod
2.	Organizačné  členenie MP a činnosť jednotlivých oddelení
3.	Ostatné činnosti MP v roku 2010
4.	Plnenie rozpočtu 
5.	Materiálno – technické vybavenie
6.	Spolupráca s inými orgánmi a organizáciami
7.	Záver

1.	Úvod

     Mestská polícia Žilina je v zmysle zákona 564/1991 Zb. o obecnej polícii poriadkový útvar pôsobiaci pri zabezpečovaní obecných vecí verejného poriadku, ochrany životného prostredia v meste a plnení úloh vyplývajúcich zo všeobecne záväzných nariadení mesta, z uznesení mestského zastupiteľstva a z rozhodnutí primátora mesta. Mestská polícia  je v zmysle zákona    č. 369/1990 Z. z. o obecnom zriadení  orgánom mestského zastupiteľstva, ktoré ju zriaďuje a zrušuje všeobecne záväzným nariadením.
     Hospodárenie  a financovanie Mestskej polície Žilina je upravené zákonom č. 523/2004    Z. z. a zákonom č. 583/2004 Z. z. o rozpočtových pravidlách v znení neskorších predpisov. Financovanie a hospodárenie je zabezpečované prostredníctvom preddavku. Organizáciu, objem mzdových prostriedkov a rozsah technických prostriedkov Mestskej polície Žilina určuje mestské zastupiteľstvo s prihliadnutím na rozsah jej úloh.
      Mestskú políciu tvoria príslušníci mestskej polície, ktorí  sú zamestnancami Mesta Žilina.  Pri plnení úloh majú postavenie verejného činiteľa. Príslušníci MP Žilina sa pri výkone úloh, oprávnení a právomocí riadia najmä zákonom o obecnej polícii s aplikáciou zákona                č. 372/1990 Zb. o priestupkoch a všeobecne záväznými nariadeniami mesta.  
     Zamestnancami mestskej polície sú i zamestnanci Mesta Žilina, ktorí vykonávajú práce, ktoré priamo nesúvisia s plnením úloh vyplývajúcich zo zákona o obecnej polícii a nemajú postavenie verejného činiteľa. Pracovnoprávne vzťahy všetkých zamestnancov Mestskej polície Žilina upravuje zákon č. 552/2003 Z. z. o výkone práce vo verejnom záujme, Zákonník práce a v prípade príslušníkov MP  aj  ustanovenia zákona 564/1991 Zb. o obecnej polícii. Platové podmienky sú upravené zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a Platovým poriadkom Mestskej polície Žilina.
     Činnosť Mestskej polície v Žiline bola okrem uvedených právnych aktov upravená aj Štatútom a Organizačným poriadkom Mestskej polície v Žiline platným od 1.9.2007 a Dodatkom k organizačnému poriadku s účinnosťou od 1.11.2010.

2.	Organizačné členenie  MP a činnosť jednotlivých oddelení  

     Mestská polícia Žilina je poriadkový  útvar, na čele, ktorého stojí náčelník MP. V čase  neprítomnosti v plnom rozsahu právomocí zastupuje náčelníka MP zástupca náčelníka. Činnosť výkonu policajných úloh koordinovalo a riadilo operačné stredisko. Ďalšie úlohy vyplývajúce mestskej polície zo zákona o obecnej polícii zabezpečovalo oddelenie odborných policajných činností, oddelenia výkonu MP a to I. – Centrum, II. – Vlčince,  III. – Hájik,      IV. – Mestská pohotovostná jednotka (ďalej len MPJ), školiace a výcvikové stredisko, vnútorné a organizačné oddelenie. 
     V decembri 2010 bol naplnený stav zamestnancov na 102,5 % - t.j. na 102,5 osôb -  prepočítaný stav.  Z celkového počtu zamestnancov bolo 90 príslušníkov mestskej polície zaradených do činnej služby, 6 zamestnanci vykonávali práce súvisiace s chodom mestskej polície, nie však v zmysle zákona o obecnej polícii (THP) z toho jeden na ½ úväzku a 7 zamestnancov bolo so zníženou pracovnou schopnosťou (ZPS), ktorí vykonávali práce informátorov a funkciu obsluhy kamerového systému mesta v spolupráci s pracovníkom operačného strediska MP a sú na mestskej polícii zamestnaní v rámci projektu „Chránené pracovisko“.

A. Prehľad  pracovných zaradení na MP v Žiline  

Tab. č.  1
Pracovné zaradenie | Policajti | THP/POP
Náčelník + zástupca náčelníka MP | 2 |
Operačné stredisko | 4 |
Oddelenie odborných policajných činností | 14 |
Oddelenia výkonu | 69 |
Školiace a výcvikové stredisko | 1 |
Vnútorné a organizačné oddelenie z toho : | | 12,5
Občania so ZPS – obsluha kamerového systému, informátor, správca budovy Nanterská ul. | | 7
Spolu | 90 | 12,5

     Prehľad činností vykonávaných MP v hodnotenom období je rozpracovaný  na jednotlivé oddelenia pričom v prílohe č. 1 a č. 2 tejto správy  je štatistický prehľad  riešenia  priestupkov celou mestskou políciou a v prílohe č. 3 je prehľad zabezpečovaných podujatí mestskou políciou organizovaných na území mesta.    

B. Činnosť operačného strediska

     Operačné stredisko spolu s oddeleniami výkonu zabezpečovalo v hodnotenom období nepretržitú 24 hodinovú prevádzku Mestskej polície v Žiline. Pre potreby občanov bola k dispozícii tiesňová linka 159.  Prostredníctvom tejto linky zriadenej na operačnom stredisku mali možnosť občania oznamovať svoje podnety a požiadavky nepretržite počas celého dňa.  V roku 2010 bolo prostredníctvom linky 159 prijatých 22027 rôznych oznámení, podnetov, dotazov, sťažností, žiadostí a iné. Chod operačného strediska mestskej polície zabezpečovali  4 operační dôstojníci, velitelia oddelení a príslušníci oddelenia odborných policajných činností. Hlavnou náplňou pracovníkov zaradených na operačnom stredisku bola koordinácia všetkých policajných činnosti v teréne ako aj samotná činnosť priamo na operačnom stredisku, komunikácia s oznamovateľmi telefonicky aj osobne, prijímanie oznámení o priestupkoch, riadenie hliadok cez rádiostanice a  iné  komunikačné prostriedky (PDA), elektronická evidencia denných hlásení o udalostiach na území mesta tzv. „zvodky“, ktorých spracovali za rok 2010 celkove 730. Uvedené zvodky boli každodenne zasielané operačným strediskom v elektronickej podobe primátorovi mesta. Pracovníci operačného strediska zároveň zabezpečovali vydávanie výzbrojných a výstrojných súčiastok slúžiacim policajtom.    
     Okrem týchto činností prijímali informácie od obsluhy kamerového systému a podľa potreby vysielali hliadky na miesto kde dochádza k narušeniu verejného poriadku alebo inej protispoločenskej činnosti. V roku 2010 bolo využitých pre potreby mestskej polície celkove 89 záznamov z kamerového systému a pre potreby PZ bolo využitých 11 záznamov.   
     Pracovníci operačného strediska taktiež obsluhovali pult centrálnej ochrany (PCO) a podľa charakteristiky prijatého signálu vykonávali opatrenia na ochranu chráneného objektu. Celkove bolo v roku 2010 pripojených ďalších 23 objektov, spolu 88, pričom pracovníci operačného strediska  v súvislosti s podozrením narušenia objektov spracovali 631 hlásení a zabezpečili rovnaký počet výjazdov k objektom prostredníctvom hliadok mestskej pohotovostnej jednotky. 
     Počas neprítomnosti náčelníka, zástupcu resp. veliteľov oddelení a v čase dní pracovného voľna a pokoja, pracovníci operačného strediska riadili činnosť a chod celej mestskej polície podľa aktuálnej bezpečnostnej situácie v meste, pričom o mimoriadnych udalostiach okamžite informovali náčelníka príp. zástupcu náčelníka. 
C. Činnosť oddelenia odborných policajných činností 
     V rámci oddelenia odborných policajných činností (ďalej len OOPČ) existovali referáty, ktoré sa zaoberali špecializovanými druhmi činnosti. Ich činnosť riadil a koordinoval veliteľ OOPČ MP Žilina:  
-	referát priestupkov
-	referát osobitných činností
-	referát prevencie
-	referát kynológie
a/ Referát priestupkov
     V roku 2010 plnil referát priestupkov úlohy vyplývajúce mestskej polícii zo zákona o obecnej polícii a z príslušných  pracovných náplní policajtov referátu priestupkov ako aj iné nariadenia a pokyny veliteľa oddelenia odborných policajných činností a náčelníka MP.
      Boli spracované agendy pre správne konanie vo veci priestupkov, ktoré neboli  vyriešené v blokovom konaní ako aj priestupkov,  ktoré nie je mestská polícia oprávnená riešiť avšak boli mestskou políciou zistené, prípadne boli mestskej polícii oznámené, pričom spisový materiál bol odstúpený na správne konanie príslušným orgánom štátnej správy alebo samosprávy. Prehľad priestupkov v prílohe.

b/Referát osobitných činností
     V roku 2010 sa MP Žilina zaoberala problematikou dlhodobo stojacich nepojazdných motorových vozidiel (vrakov),  nepovolených skládok a RIP zariadení umiestnených v rozpore s VZN mesta Žilina. Chod referátu osobitných činností MP Žilina zabezpečovali dvaja pracovníci. 
-  vraky: 
     V roku 2010 boli referátom osobitných činností zistené a riešené dlhodobo stojace staré vozidlá (vraky). Zistených bolo 153 vozidiel, na ktoré bolo vystavené upozornenie, že vozidlo je evidované ako staré vozidlo (vrak), ktoré má byť odstránené z verejného priestranstva a žiadosť na jeho odstránenie z verejného priestranstva s upozornením, že v opačnom prípade bude majiteľ riešený za porušenie § 47, ods. 1, písm. g zákona SNR č. 372/90 Zb. o priestupkoch – nepovolený záber verejného priestranstva. 

- skládky: 
     V roku 2010 boli referátom osobitných činností zistené a riešené nepovolené skládky na území mesta. V uvedenom období bolo zistených 31 skládok, z ktorých 21 bolo do konca  uvedeného obdobia postúpené príslušnému odboru MsÚ Žilina.  Jednalo sa vo väčšine prípadov o drobné skládky hlavne stavebného materiálu (štrk, piesok, zemina), domový a komunálny odpad (matrace, papiere, drevo, sklo, plasty). Za skládky, pri ktorých bolo možné určiť pôvodcu, bola v 8 prípadoch uložená bloková pokuta, v dvoch prípadoch boli pôvodcovia riešený pokarhaním, zároveň páchatelia priestupku skládky na vlastné náklady odstránili. 
- RIP zariadenia: 
     V roku 2010 bolo referátom osobitných činností riešených 52 RIP zariadení, ktorých umiestnenie bolo v rozpore s VZN mesta Žilina. Z uvedeného množstva bolo po doriešení majiteľov 43 odstránených, z čoho v 5 prípadoch bola udelená bloková pokuta. 
    
c/ Referát  prevencie
     V období od 1.1.2010 do 31.12.2010 bola vykonávaná činnosť v rôznych oblastiach prevencie. Jednalo sa o prednášky na základných a stredných školách pre vybrané ročníky, najmä pre žiakov druhého a ôsmeho ročníka ZŠ a pre viaceré ročníky SŠ. V materských školách bola venovaná pozornosť na predstavenie práce polície a policajta, ako priateľa. Témami jednotlivých besied a prednášok na ZŠ a SŠ bola komunikácia o súčasných dôležitých spoločenských fenoménoch, ako sú „Drogová závislosť“, „Prevencia kriminality“ a „Dopravná výchova“. Taktiež prebiehal celoročný preventívny projekt „Správaj sa normálne“, ktorý bol venovaný žiakom piateho ročníka ZŠ a obsahoval súbor desiatich tém. Prehľad:
Správaj sa normálne: 
-	určené pre deti 5. ročníkov základných škôl, kde bol súbor viacerých tém od predstavenia policajnej práce cez prevenciu krádežiam, šikanovania, rôznych druhov závislostí, dopravnú výchovu, zábavnú pyrotechniku až po rasovú diskrimináciu.
Tohto projektu sa zúčastnilo 806 žiakov piateho ročníka.
V prvom polroku vyučovalo 12 príslušníkov MP, v druhom 2 príslušníci.

Prednášky a besedy o drogovej závislosti:
-	Venované pre žiakov piateho až ôsmeho ročníka Základných škôl a prvého a druhého ročníka Stredných škôl s dôrazom na vysvetlenie škodlivosti drogy, predchádzaniu drogovej závislosti, pomoci blízkym, ktorí sú drogovo závislí a vysvetleniu nebezpečenstva drogy na organizme človeka.
Týchto prednášok sa zúčastnilo 2151 žiakov. 

Prednášky a besedy o prevencii kriminality:
-	Venované žiakom piateho až ôsmeho ročníka Základných škôl a prvého a druhého ročníka Stredných škôl s dôrazom na vysvetlenie trestnej zodpovednosti, trestného a priestupkového zákona, protiprávneho činu a jeho následku.
Týchto prednášok sa zúčastnilo 2273 žiakov.

Prednášky, besedy a praktický výcvik dopravnej výchovy:
-	Venované žiakom prvého až piateho ročníka základných škôl s dôrazom na vysvetlenie potreby dodržiavania pravidiel cestnej premávky, správania sa počas pohybu na vozovke, vysvetlenie potreby ohľaduplnosti voči ostatným z hľadiska vlastnej bezpečnosti a bezpečnosti ostatných účastníkov cestnej premávky.
Týchto prednášok a praktických výcvikov sa zúčastnilo 1418 žiakov.

Prednášky a besedy o policajnej činnosti:
-	Venované deťom v predškolskom veku s dôrazom na vykreslenie policajta, ako priateľa a predstavenie činnosti polície. Taktiež vysvetlenie činnosti v prípade, ak sa dieťa ocitne v krízovej situácii bez prítomnosti dospelej blízkej osoby.
Týchto prednášok sa zúčastnilo 171 detí.

V roku 2010 sa zúčastnilo na preventívnych aktivitách celkovo:
-	12 príslušníkov MP
-	4668 žiakov Základných, Stredných a Materských škôl.

D. Činnosť oddelenia kynológie

     Oddelenie kynológie MP Žilina sa vo svojej činnosti zameriaval na výcvik služobných psov a ich pripravenosť na plnenie úloh MP ako aj na odchyt túlavých psov ohrozujúcich život a zdravie občanov mesta Žilina. Na referáte kynológie pracovali piati príslušníci mestskej polície spolu so štyrmi služobnými psami  a veliteľ oddelenia.
     Referát kynológie za rok 2010 ani v jednom prípade nevyužil služobných psov k zákroku, tieto psy neboli k výkonu MP za rok 2010 použité. Z toho dôvodu nebolo možné vyhodnotiť ako tieto psy boli pripravené na plnenie úloh MP.
     V roku 2010 realizoval referát kynológie 103 odchytov voľne pohybujúcich sa psov na území mesta Žilina, z ktorých v 52 prípadoch boli odchytené psy vrátené majiteľom, 28 psov bolo umiestnených do náhradného domova, 5 týraní psy boli odovzdaní Slobode zvierat. V 18 prípadoch bola veterinárnym lekárom vykonaná eutanázia zvieraťa z dôvodu závažných a nevyliečiteľných ochorení.      

E.  Činnosť oddelení výkonu MP

     Činnosť jednotlivých oddelení výkonu mestskej polície bola zameraná najmä na zabezpečenie verejného poriadku, riešenie priestupkov, oznamov a podnetov od občanov a poslancov mestského zastupiteľstva ako aj na  zabezpečenie celkovej bezpečnostnej situácie v meste v spolupráci s Policajným zborom SR. 

a/ Oddelenie výkonu I. – Centrum 
Na Oddelení výkonu I. - Centrum  pracovalo v roku 2010 celkove 23 policajtov vrátane veliteľa. V užšom a širšom centre mesta malo oddelenie vytýčené a určené hranice ulíc, kde hliadky pôsobili a vykonávali svoju činnosť v zmysle zákonov  SNR č. 564/91 Zb.,                 č. 372/90 Zb.,  č. 8/2009 Zb. a všeobecne záväzných nariadení  mesta Žilina. Historické centrum mesta t.j.  Mariánske  námestie s  priľahlými ulicami (Horný Val, Dolný Val, ul. Na priekope,  Hodžova,   Vurumová,  Štúrova,  Makovického ,  Balustrády )  a ulica Národná s priľahlými ulicami (ul. J. Milca,  V. Tvrdého, D. Dlabača, ul. Republiky, Hviezdoslavova, Pivovarská a  Sad SNP), bolo denne nonstop monitorované minimálne 1 pešou hliadkou a 3 motorizovanými hliadkami, so zameraním na dodržiavanie verejného poriadku a zákona         č. 8/2009 Zb. o cestnej premávke. Priamo v centre bol  najväčším problémom vjazd vozidiel do pešej zóny a následné parkovanie v pešej zóne, nakoľko vodiči zásobovali prevádzky v pešej zóne a nerešpektovali dopravnú značku IP 25a, ako aj § 59 odst.2,3, Zák. SNR            č. 8/2009  Zb. Uvedený problém bol  čiastočne riešený  kontrolnou činnosťou povolení na vjazd do pešej zóny,  priamo na vstupe do pešej zóny v ranných a v poobedných hodinách,  v čase najväčšieho pohybu vozidiel. Parkovaniu v pešej zóne ako i  vjazd do pešej zóny z časti obmedzilo prijaté VZN č.15/2007, ktoré upravilo hlavne parkovanie, no napriek tomuto sa v pešej zóne stále nachádza veľa  motorových vozidiel, hlavne majiteľov budov a prevádzok nachádzajúcich sa priamo v centre mesta. 
     
b/ Oddelenie výkonu II. – Vlčince 
     Na Oddelení výkonu II. - Vlčince pracovalo v roku 2010 14 príslušníkov MP vrátane veliteľa oddelenia. Hranice obvodu tohto oddelenia tvorila ul. Rajecká cesta, Mostová, Na Horevaží, hlavná cesta do Tepličky nad Váhom, katastrálne územie smerom na Martin. V obvode sa nachádzali sídliská Vlčince, Solinky, Hliny V, VI, VII, lokalita Lesopark, Vodné dielo, Celulózka, nákupné centrá a mestské časti Trnové, Rosinky, Mojšová Lúčka.
     Hliadková činnosť v obvode bola zabezpečovaná denne nonstop 24 hod. minimálne dvomi hliadkami, ktoré sa zameriavali na dodržiavanie verejného poriadku,  VZN  mesta a zákonov, ochranu objektov a inej pomoci občanom. Celkove za rok 2010 riešili príslušníci Oddelenia II. – Vlčince 2164 priestupkov, z ktorých bolo 1654 vyriešených v blokovom konaní. 
     V obvode Oddelenia II. - Vlčince sa nachádzali dve najväčšie sídliská Vlčince a Solinky, kde sa vo väčšej miere sústreďovali aj hliadky, samozrejme v nemalej miere bola činnosť hliadok orientovaná aj na ostatné časti obvodu a to podľa bezpečnostnej situácie a potrieb riešenia vzniknutých situácií. Jeden z pretrvávajúcich problémov týchto sídlisk bola statická doprava – státie vozidiel na trávnikoch, chodníkoch, detských ihriskách a iných nespevnených plochách  a týmto zo strany občanov dochádzalo k porušovaniu VZN – mesta. Z časti pomohlo rozširovanie parkovacích miest pre osobné vozidlá na sídliskách ich úpravou a značením. Samozrejme to úplne problém nevyriešilo.  Hliadky pri zistení porušenia VZN riešili priestupky dohováraním na mieste, v blokovom konaní, alebo vystavením písomnej výzvy na ďalšie doriešenie, avšak vždy s prihliadnutím na konkrétnu situáciu a možnosti státia na sídliskách. 
     Ďalším problémom na sídliskách boli majitelia psov, ktorí sa dopúšťali priestupkov  v súvislosti s voľným pohybom psov a neplatením daní za psa príp. neodstraňovaním exkrementov. Z uvedených dôvodov boli vykonané  akcie so zameraním na uvedenú problematiku a to v ranných a podvečerných hodinách, kde boli kontrolovaní majitelia, či spĺňajú všetky podmienky, pričom v prípade porušenia boli riešení v zmysle zákona.
     Taktiež boli vykonávané kontroly zamerané na dodržiavanie zatváracích hodín v prevádzkových jednotkách (PJ), rušenie nočného kľudu, porušovanie § 30 Zák. 372/90 Z. z. – podávanie alkoholických nápojov mladistvým a maloletým osobám. V prípade zistenia mladistvých a maloletých osôb pod vplyvom alkoholu alebo inej látky, boli tieto osoby po neodkladných úkonoch oznamované na príslušný obecný úrad v rámci zákona.       
     V rámci obvodu hliadky vykonávali kontrolu a riešenie dopravnej situácie v okolí nákupných centier (Kaufland, Carrefour, Lidl, Baumax, Maxx, Metro), kde sa v poobedňajších a večerných hodinách sústreďovalo väčšie množstvo ľudí nielen zo Žiliny, a to priťahovalo rôznych asociálov a bezdomovcov. Dochádzalo k porušeniu státia na vyhradených parkoviskách pre telesne postihnutých, taktiež tam bol zaznamenaný pohyb osôb v prevažnej miere rómskeho pôvodu z iných miest Slovenska, ktorí tam nedovolene ponúkali na predaj rôzny  tovar, alebo ponúkali iné služby napr. umývanie vozidla za poplatok a iné, čo im bolo zo strany hliadok zakázané a následne riešené či už v blokovom konaní alebo boli z miesta vykázaní.
     V pondelok až piatok počas školského roku denne v čase od 07:15 hod. – 08:00 hod. hliadky zabezpečovali priechody pre chodcov  v blízkosti škôl na ul. Sv. Cyrila a Metoda,  Matice Slovenskej a v dňoch nástupu do škôl, alebo na prázdniny aj na ostatných priechodoch na sídliskách.
     Kultúrno-spoločenské a športové akcie zabezpečovali všetci príslušníci oddelenia, či už v centre mesta, na sídliskách alebo mestských častiach. 

c/ Oddelenie výkonu III. -  Hájik
     Oddelenie výkonu Mestskej polície III. – Hájik (ďalej len OV MP III. – Hájik) malo personálne zloženie oddelenia 12 policajtov. V rámci demografického rozčlenenia mesta Žilina a mestských častí pre služobnú činnosť Mestskej polície v Žiline, OV MP III. – Hájik, plnilo služobné úlohy hlavne na sídlisku Hájik v Žiline a v mestských častiach Bytčica, Bánova, Závodie, Žilinská Lehota, Strážov, ul. Bratislavská a okolie, Považský Chlmec, Vranie, Brodno, Budatín, Zádubnie a Zástranie. Podľa potreby vykonávali služobnú činnosť aj v ostatných obvodoch Mestskej polície v Žiline.     
     Oddelenie výkonu Mestskej polície III. – Hájik v Žiline vykonávalo denno-denne služobnú činnosť prostredníctvom peších a motorizovaných hliadok mestskej polície na sídlisku Hájik v ranných, obedňajších,  večerných a v nočných hodinách so zameraním na dodržiavanie verejného poriadku, dodržiavanie zákonov, predpisov ako aj Všeobecne záväzných nariadení mesta Žilina. Najčastejším problémom v sťažnostiach občanov bola situácia s mládežou na ul. M. Bela, Stodolova, Baničova, Petzvalova, Jedlíkova,  keď vo večerných hodinách svojim nadmerným hlukom často porušovali nočný pokoj, ničili majetok mesta a podobne. 

d/ Oddelenie výkonu IV. – MPJ
     Hliadky Oddelenia výkonu IV. - MPJ (mestskej pohotovostnej jednotky) Mestskej polície  Žilina zabezpečovali a plnili v roku 2010 úlohy vplývajúce zo zákona o obecnej polícii a najmä Organizačného poriadku Mestskej polície v Žiline, ktorým bolo toto oddelenie zriadené od 1.2.2009 a boli mu určené úlohy a kompetencie. Prioritne sa jednalo o úlohy súvisiace s okamžitými výjazdmi na prípady, na ktoré boli vysielané operačným dôstojníkom, ako aj prípady súvisiace s ochranou objektov napojených na pult centrálnej ochrany strediska registrovaných poplachov Mestskej polície Žilina, ktoré signalizovali narušenie objektu. V roku 2010 MPJ zabezpečovalo ochranu 88 objektov napojených na PCO, z ktorých 48 bolo v správe mesta. Celkovo vykonala v roku 2010 MPJ 2867 výjazdov k prípadom narušenia verejného poriadku a iným porušeniam zákonných noriem na základe pokynu operačného dôstojníka a 1541 výjazdov na základe signálu z objektu o jeho narušení s tým, že nedošlo k vlámaniu sa do objektu a išlo len o falošný poplach spôsobený buď obsluhou príp. inými vplyvmi bez cudzieho zavinenia. 

F.  Činnosť Školiaceho a výcvikového strediska 
      Jednou z najhlavnejších úloh Školiaceho a výcvikového strediska Mestskej polície Žilina bola organizácia a výkon vzdelávania v rámci odbornej prípravy príslušníkov obecnej polície. Túto činnosť vykonávalo Školiace a výcvikové stredisko MP Žilina v zmysle  § 8 ods. 4 nariadenia vlády Slovenskej republiky č. 590/2003 Z. z. o skúškach odbornej spôsobilosti príslušníkov obecnej polície a odbornej príprave príslušníkov obecnej polície, za účelom zjednotenia obsahu, rozsahu a zabezpečenia štandardnej úrovne odbornej prípravy  príslušníkov obecnej polície, vykonávanej v súlade s §§ 25 a 26 zákona SNR č. 564/1991 Zb. o obecnej polícii v znení neskorších predpisov a ustanoveniami nariadenia vlády Slovenskej republiky č. 590/2003 Z. z. o skúškach odbornej spôsobilosti príslušníkov obecnej polície a odbornej príprave príslušníkov obecnej polície bol vydaný vzdelávací program odbornej prípravy príslušníkov obecnej polície, ktorý nadobudol platnosť dňom 1. januára 2006.
     Cieľom odbornej prípravy príslušníkov obecnej polície bolo poskytnúť príslušníkom obecnej polície teoretické vedomosti, praktické zručnosti a návyky potrebné na výkon ich činnosti tak, aby po úspešnom vykonaní skúšky odbornej spôsobilosti príslušníkov obecnej polície mohli v súlade so zákonom SNR č. 564/1991 Zb. o obecnej polícii v znení neskorších predpisov plniť všetky úlohy obecnej polície pri zabezpečovaní obecných vecí verejného poriadku, ochrany životného prostredia v obci a úlohy vyplývajúce zo všeobecne záväzných nariadení obce, z uznesení obecného zastupiteľstva a z rozhodnutí starostu obce.
     V roku 2010 organizovalo školiace a výcvikové stredisko celkom 2 kurzy odbornej prípravy pre príslušníkov obecnej polície, pričom odbornej prípravy sa v uvedenom období zúčastnilo celkom 19 uchádzačov z rôznych regiónov Slovenska, mimo bratislavského,  kde si kurzy odbornej prípravy príslušníkov obecnej polície zabezpečujú vo vlastnom školiacom stredisku. 

3.	Ostatné činnosti MP v roku 2010
     
     Jednou z činností na úseku verejného poriadku bola kontrola dodržiavania verejného poriadku pri kultúrnych, spoločenských a športových podujatiach na území mesta. Podujatia organizovalo mesto Žilina, právnické, fyzické osoby oprávnené na podnikanie a občania. Na základe požiadania a predpokladu narušenia verejného poriadku mestská polícia rozhodovala o nasadení adekvátneho počtu síl a prostriedkov potrebných k zabezpečeniu verejného poriadku, ochrany života a zdravia všetkých zúčastnených.
     Na požiadanie orgánov činných v trestnom konaní pri zabezpečovaní úkonov podľa Trestného poriadku túto činnosť zabezpečovalo spolu 112 príslušníkov MP.     
     V roku 2010 bolo pri činnosti príslušníkov mestskej polície na úseku ochrany maloletých a mladistvých pred účinkami alkoholu a iných návykových látok zistených 185 mladistvých a 19 maloletých osôb pod vplyvom alkoholu, čo preukázala dychová skúška na prístroji alkotest – dräger. Všetky zistené osoby boli v zmysle §-u 3, ods.1, písm. h), zákona SNR č. 564/1991 Zb. o obecnej polícii oznámené obci.
       Mestská polícia participovala na zabezpečení verejného poriadku v súvislosti s domácimi futbalovými zápasmi na MŠK Žilina a taktiež na zabezpečení verejného poriadku pri zápasoch  MSHK Žilina v domácich zápasoch najvyššej hokejovej súťaže:

Športové podujatia, zápasy domáceho extraligového MŠK v domácich a medzinárodných súťažiach a zápasy domáceho klubu MSHK pri extraligových stretnutiach v ľadovom hokeji.
Počet extraligových zápasov – futbal: 10
Počet medzinárodných zápasov – futbal UEFA, MZ: 7 (SPARTA Praha, Malta, Loveč, Írsko, Marseille, Spartak Moskva, Nórsko) 
Počet extraligových zápasov – hokej: 15

Kultúrne podujatia, telovýchovné podujatia:
-  Fašiangy organizátor Mesto Žilina
-  Trofej FIFA organizátor súkromný subjekt
-  Cyklojazda mestom organizátor Mesto Žilina
- Majáles organizátor Žilinská univerzita
- Oslava titulu MŠK Žilina organizátor Mesto Žilina a MŠK
-„Boj o Žilinskú priehradu“ organizátor Mesto Žilina, VÚC, súkromný subjekt – replika vojenskej bitky
-„Sever proti juhu“ organizátor Mesto Žilina – verejná podpora športu
- Stredoveký deň organizátor Mesto Žilina
- Triatlon Vodné diel organizátor súkromný Subjekt
- Garmin Aréna organizátor MSHK – koncert
- Žilinská Synoda  organizátor Mesto Žilina
- Olympijský beh organizátor Mesto Žilina
- Staromestské slávnosti

4.	Plnenie rozpočtu  
  Plnenie rozpočtu z hľadiska zabezpečovania verejného poriadku 
 Tab. č. 2
Rok 2010 | Rozpočet po schválený | Skutočnosť k 31.12.2010 | % plnenia
Rozpočet podprogramu spolu (v €) | 1 646 353 | 1 698 969,16 | 102,18
Cieľ | Merateľný ukazovateľ | Cieľová hodnota | Skutočnosť k 30.12. 2010 |
Stabilizovať počty príslušníkov MP | počet príslušníkov MP | 100 | 90 | 90,00
Minimalizovať protiprávne konanie na území | počet hodín odslúžených v hliadkovej službe | 162 900 | 74941 | 46,00
mesta aktívnym a profesionálnym prístupom | | | |
príslušníkov MP | počet riešených protiprávnych konaní | 16 800 | 13 128 | 78,14
| % trestných činov | | 0,18 |
| % priestupkov | | 99,36 |
| % nájdených a zdržaných osôb na pátraní | | 0,45 |
Eliminovať narúšanie verejného poriadku | počet odslúžených hodín pri zabezpečov. | | |
počas kultúrnych a športových podujatí | verejného poriadku na podujatiach | 4 400 | 3 420 | 77,73
| medziročný % pokles počtu prípadov | | |
| narušenia verejného poriadku na podujatiach | 20 | 0 | 0
Zvýšiť bezpečnosť detí na cestách | počet kontrolovaných prechodov | 18 | 12 | 66,67
| počet odslúžených hodín na prechodoch | 3 600 | 1 513 | 42,03
| medziročný % pokles počtu prípadov | | |
| dopravných nehôd detí na prechodoch | 2 | 0 | 0
Zvýšiť ochranu majetku občanov a mesta | počet objektov napojených na PCO | 80 | 82 | 102,50
| počet uskutočnených výjazdov hliadkami MP | | |
| na základe poplachu z chráneného objektu | 480 | 229 | 47,71
| % úspešnosť zásahov pri naruš. objekte | 85 | 31,77 |
Zabezpečiť pasívnu bezpečnosť mesta | počet nainštalovaných kamier | 20 | 11 | 55,00
prostredníctvom monitorovacieho kamerového | | | |
systému | % využiteľnosť  záznamov  v činnosti MP | 25 | 57 | 228,00
Zvyšovať právne vedomie mládeže  a | počet  projektov zameraných na prevenciu | 11 | 8 | 72,73
eliminovať sociálno-patologické javy u mládeže | | | |
| počet vykonaných prednášok | 480 | 285 | 59,38
| počet policajtov zapojených do projektov | 20 | 16 | 80,00
| počet účastníkov prednášok spolu | 6 000 | 4 084 | 68,07
| počet prednášaných hodín za I. polrok | 960 | 570 | 59,38
| % podiel kriminalita mládeže všeobecne | | 30,00 |
| % podiel drogová problematika | | 40,00 |
| % podiel dopravná výchova | | 30,00 |
| počet vydaných propagačných materiálov | 10 000 | 738 | 7,38
Priblížiť mestskú políciu  občanom | počet realizovaných akcií pre občanov mesta | 12 | 3 | 25,00
| % podiel detí a mládeže na akciách | 70 | 40,00 |
| % podiel dospelých na akciách | 30 | 60,00 |
| počet stretnutí príslušníkov MP s občanmi | 40 | 20 | 50,00
| % podiel účasti na besedách | 15 | 10,00 |
| % podiel na stretnutiach občanov a poslancov | 85 | 90,00 |
Zvýšiť odbornú úroveň a  pripravenosť | počet vykonaných kurzov | 3 | 1 | 33,33
mestských policajtov pre výkon | počet účastníkov kurzu | 70 | 11 | 15,71
v rámci štúdia v školiacom a výcvikovom stredisku | % úspešnosť pri záverečných skúškach | 80 | 100,00 | -
Vecné a finančné plnenie rozpočtu 

Bežné výdavky – rozpočet v časti bežné výdavky
 
     Prekročenie rozpočtu o 2,18 %, čo v skutočnosti predstavuje čiastku 52 616,16 bolo ovplyvnené najmä prekročením miezd, čo malo za následok prekročenie nákladov na poistné a príspevky do poisťovní.
     Podotýkame, že prekročenie, resp. úspora  jednotlivých položiek rozpočtu bola ovplyvnená i tou skutočnosťou, že od mája 2010 nebola vykonaná ani jedna z predložených  zmien rozpočtu, nakoľko mestské zastupiteľstvo neriešilo zmenu rozpočtu  a teda nebolo možné vykonať presuny medzi jednotlivými položkami v rámci schváleného rozpočtu.

Mzdy, platy a ostatné osobné vyrovnania (ďalej len OOV) - 104,03 %
     K prekročeniu miezd v danej položke došlo z dôvodu zníženia miezd oproti roku 2009 o 3,75 %. Pri zachovaní platov na úrovni r. 2009 mal byť zachovaný  počet zamestnancov taký, ako bol k 31.12.2009, resp. malo dôjsť k jeho zníženiu. Táto skutočnosť však  nebola akceptovaná zo strany náčelníka  MP, nakoľko aj za daného stavu boli v roku 2010 prijatí 4 zamestnanci, ktorých mzdy neboli pokryté rozpočtom. 
     Prekročenie danej položky bolo ovplyvnené  aj tou skutočnosťou, že mzdy 6 zamestnancov so ZŤP pracujúcich v rámci projektu zamestnanosti  na MP Žilina na pracovnej pozícii informátor – obsluha kamerového systému boli  vyplácané zo mzdových prostriedkov MP Žilina, nakoľko zmluvne dohodnuté finančné prostriedky pre daný projekt boli vyčerpané v mesiaci máj 2010. Zo zmluvy však vyplýva povinnosť zamestnávať týchto zamestnancov do 1.10.2011. Od III. štvrťroka 2010 boli na týchto zamestnancov vyplácané už iba prevádzkové náklady a pokrývali zhruba  47 % nákladov  ceny práce. Z hore uvedených dôvodov došlo k prekročenie uvedenej položky o čiastku 38 747,36 €.

Poistné a príspevky do poisťovní  -  104,21 %
     Odvíja sa od čerpania miezd – viď komentár k položke Mzdy, platy a OOV

Cestovné náhrady – 127,96 %
     Výška cestovných náhrad schválených v rozpočte mala byť použitá na tuzemské služobné cesty, so zahraničnými služobnými  cestami nebolo v rozpočte vôbec uvažované. V skutočnosti však bola zrealizovaná zahraničná služobná cesta náčelníka MP a niektorých pracovníkov kynologického oddelenia, čo malo za následok prekročenie schváleného limitu cestovného.

 Energie, voda, komunikácie – 97,07 %
     Uvedená položka bola v celkovom objeme čerpaná v súlade so schváleným rozpočtom s prekročením položky vodné-stočné. K jej prekročeniu došlo z dôvodu poruchy – úniku vody v areáli objektu budovy na Nanterskej ul. a tiež z toho dôvodu, že budova prechádzala aj v roku 2010 rekonštrukciou a bolo spotrebované pomerne veľké množstvo vody pri stavebných prácach.

Materiál - 85,17 %
     Uvedená položka bola čerpaná v súlade s rozpočtom s pomerne vysokým vykázaním úspory pri nákupe výpočtovej techniky, prevádzkových strojov, tiež všeobecného materiálu. K pomerne vysokému prečerpaniu rozpočtovaných nákladov do  položky u pracovných  odevov, obuvi a to z dôvodu veľkého množstva služobnej obuvi s ktorou sa pri zostavovaní rozpočtu neuvažovalo, malo dochádzať len k nevyhnutným výmenám obuvi.  U ostatných komponentov bolo nutné zabezpečiť výmenu už nepoužiteľných výstrojných súčastí uniformy príslušníkov MP. Tiež bol zrealizovaný nákup pracovnej výstroje príslušníkov MPJ, s ktorým sme pri zostavovaní rozpočtu nepočítali.
      
Dopravné – 96,29 %
     V danej položke sme vykázali úsporu pri nákupe PHM vzhľadom k zmene systému hliadkovania, kde hliadková činnosť bola zameraná na pešie hliadky. Pomerne vysoké prekročenie položky vykazujeme v časti servis a údržba vozidiel, ktoré bolo spôsobené jednak 2 pomerne rozsiahlymi opravami vozidiel, s ktorými v rozpočte nebolo uvažované, a tiež pomerne vysokými nákladmi na záručné servisné prehliadky v značkovom servise a malé a stredné opravy služobných motorových vozidiel.

Rutinná a štandardná údržba -  105,09 %
     Prekročenie danej položky bolo spôsobené tým, že v rozpočte nebolo uvažované s vymaľovaním prízemia budovy MP a výmenou podlahy v miestnosti operačného strediska. K prekročeniu došlo aj v položke údržby prevádzkových strojov, nakoľko sme pri zostavovaní rozpočtu nepočítali s tak veľkou poruchovosťou týchto zariadení.

Nájomné za prenájom – 32,33 %
     Náklady v danej položke boli čerpané na prenájom športoviska na Športový deň náčelníka MP a prenájom bezpečnostno - signalizačného zariadenia na budove MP. Pri zostavovaní rozpočtu bolo uvažované s vyššími nákladmi práve na prenájom bezpečnostno - signalizačného  zariadenia, skutočné náklady však boli nižšie.     

Služby – 93,13 %
   V uvedenej položke vykazujeme úsporu v celkovom objeme viac ako 7-tisíc €, ktoré je spôsobené nízkym čerpaním  nákladov na školenia,  konkurzy – súťaže,  a tiež všeobecné služby. Zvýšené náklady oproti plánovanému rozpočtu sme vykázali v položke špeciálne služby, nakoľko po vzájomnom zápočte pohľadávok sme sa nedostali do avizovaného zisku, ale do straty a to vzhľadom na skutočnosť, že bol zapojený na PCO vyšší počet mestských objektov ako ďalších subjektov. Ostatné položky boli čerpané v súlade so schváleným rozpočtom.
 
Bežné transfery  -  174,65 €
     Uvedená položka je prekročená z dôvodu vyššej práceneschopnosti zamestnancov MP Žilina, s akou sme pri zostavovaní rozpočtu uvažovali.
       
Kapitálové výdavky – 98,07 %
     Položka bola čerpaná v súlade so schváleným rozpočtom a rekonštrukciu budovy ŠVS na Naterskej ul. 

Príjmy  - 89,46 %
     Príjmy mestskej polície sa skladanú z dvoch druhov príjmov, a to z príjmov za porušenie predpisov – blokových pokút a z príjmov za predaj služieb – výkony školiaceho strediska.
Schválený rozpočet predstavoval celkovú čiastku príjmov 232 900.- €, z čoho 200 t. € tvorili príjmy z blokových pokút, 32 900.- € príjmy zo školiaceho strediska.  
Príjmy za porušenie predpisov boli plnené na 100,16 %, avšak príjmy za predaj tovarov a služieb boli splnené iba na 24,43 % a to z dôvodu, že pri zostavovaní rozpočtu sme počítali s tým, že v priebehu roka budú otvorené 3 kurzy odbornej spôsobilosti, v skutočnosti však prebehli iba 2 kurzy s minimálnym počtom účastníkov. Na základe uvedeného sa nám nepodarilo zabezpečiť príjmy v predpokladanej výške.

Počet zamestnancov – 101,92 %
     Po vykonanej úprave rozpočtu – znížení oproti r. 2009 v celkovom objeme  o 6,5 % bol predpokladaný počet všetkých zamestnancov MP 100 osôb. V skutočnosti fyzický stav k 31.12.2010 činil 102,5 osoby, priem. mesačný prepočítaný stav 101,92 osoby. Dôvod prekročenia plánovaného stavu zamestnancov – viď komentár  v časti vyhodnotenia Mzdy, platy a OOV.

5.	Materiálno-technické vybavenie MP

Počet a druh dopravných prostriedkov používaných pri plnení úloh mestskej polície
  značka vozidla                                            počet kusov                  špec. zariadenie

Citroen C 15                                               	 	2
Citroen Saxo                                                  	1 
Kia  Magentis                                             	 	1  		výstražné zvukové a 
                                                                                                       	svetelné zariadenie
OMV Kia Cee´d                                             	6           	výstražné zvukové a
                                                                                                           svetelné zariadenie
OMV Citroen Berlingo                                   	4 

Počet, druh a typ výzbroje používanej príslušníkmi mestskej polície pri plnení úloh mestskej polície:
     Zbrojná licencia SR séria CA 005310 Mesto Žilina, Námestie obetí komunizmu 1 Žilina, IČO: 00321796
Mestská polícia Žilina používa 90 ks zbraní (Samonabíjacia pištoľ ČZ 85 /9MM/)
				     1 ks  Narkotizačná zbraň zn. Drulov kaliber 13
     
Druh a stručný popis výstrojných súčiastok používaných príslušníkmi MP Žilina  pri plnení úloh mestskej polície, ktoré určilo Mesto Žilina všeobecne záväzným nariadením:
      Viď prílohu č. 1 – VZN č. 19/2007 

Druh a stručný popis technických prostriedkov používaných príslušníkmi mestskej polície pri plnení úloh mestskej polície:

   názov technického prostriedku                        počet ks
Nepriestrelná vesta					10
TPZOV						35
Osobné počítače s príslušenstvom             		23
Kamerový systém - počet kamier			10
                              - počet TVP ku kamerám	           	  9
Bicykle                                                            	  8
Vysielač základňový					  1
Vysielač ručný                                             	    	41
Digitálny fotoaparát                                                 	13
Trezor kovový                                                             7
Megafón                                                                    10
Videokamera				    		  1
Informačný systém Memphis				  1
Komunikačné terminály			            20
Modem pre mobilný internet k note booku                 6                 
Mobilný telefón 				            14
Protiúderový komplet (korytnačky)                          25
Balistické prilby                                                          5
Ochranný štít                                                              20
Služobný pes                                                                4
PCO                                                                              1
GPS (kontrola trasy hliadok)                                        1

Štatistika riešených priestupkov proti VZN obce
príslušníkmi MP Žilina v roku 2010:
                
                 Tab. č. 3

VZN 
číslo

VZN - názov

VZN
/2010/

2/91 | Vjazd do historického jadra mesta | 66
15/09 | O udržovaní všeobec. Čistoty a ochrany zelene – Iné | 205
| Močenie | 98
| Nedopalok | 152
| Petardy | 6
| Smetné nádoby | 7
| Trávnik (zeleň) | 1
| Umývanie vozidla | 5
| Znečisteniá vozovka | 10
| Zvratky | 7
15/93 | Výlep plagátov | 416
10/94 | Prepravný poriadok MHD – čierni pasažieri | 23
6/98 | Trhový poriadok | 22
15/07 | Pešia zóna | 1
16/07 | Znečistenie ovzduší | 47
4/08 | O chove, vodení a držaní psov | 432
11/08 (14/07) | RIP (zariadenia) | 25
2/09 | O podnikateľskej činnosti | 68
25/09 | O odpadoch | 334
15/10 | Terasy | 1
–––––––– | SPOLU | 1928

Štatistika riešenia priestupkov príslušníkmi MP Žilina v roku 2010:

Tab. č. 4
| | § 47 | §49 | § 50 | § 22 | VZN obce | Ostat. | Spolu
1 | Celkový počet zistených | 1608 | 13 | 63 | 15341 | 1597 | 572 | 19194
| priestupkov vlastnou činnosťou | | | | | | |
2 | Celkový počet oznámených | 432 | 21 | 358 | 1980 | 331 | 230 | 3352
| priestupkov na útvar mestskej polície | | | | | | |
3 | Celkový počet uložených | 1099 | 27 | 22 | 4116 | 889 | 307 | 6460
| priestupkov + §11 odst. 1, písm. a | | | | | | |
| Zák. č. 372/90 Zb. | | | | | | |
4 | Celkový počet zistených /neriešených/ | 432 | 0 | 0 | 189 | 426 | 225 | 1272
| porušení právnych noriem a nariadení | | | | | | |
| Mesta. | | | | | | |
5 | Celkový počet odložených | 7 | 0 | 10 | 59 | 130 | 13 | 219
| priestupkov | | | | | | |
6 | Celkový počet odovzdaných | 3 | 1 | 10 | 28 | 78 | 4 | 124
| priestupkov | | | | | | |
7 | Celkový počet oznámených | 2 | 5 | 37 | 138 | 30 | 12 | 224
| priestupkov príslušnému orgánu | | | | | | |
8 | Celkový počet priestupkov | 449 | 1 | 212 | 12438 | 358 | 203 | 13661
| prejednaných v blokovom konaní | | | | | | |
| výška finančnej hotovosti ( €) | 4701 | 10 | 4356 | 173048 | 3961 | 2224 | 188300
9 | Celkový počet priestupkov | 48 | 0 | 130 | 353 | 17 | 38 | 586
| prejednaných v blokovom konaní | | | | | | |
| vydaním bloku na pokutu | | | | | | |
| nezaplatenú na mieste | | | | | | |
| výška finančnej hotovosti (€) - predpis | 1356 | 0 | 2366 | 11917 | 596 | 964 | 17199

Pozn.:  zák. SNR č. 372/1990 Zb. o priestupkoch:  § 47 – priestupky proti verejnému poriadku
	                                                       § 49 – priestupky proti občianskemu spolunažívaniu
	                                                       § 50 – priestupky proti majetku
                                                                   § 22 – priestupky na úseku dopravy
                                                                   § 11 – priestupky vyriešené pokarhaním

bod: 4. – sa nachádzajú zistené no neriešené porušenia a to: - skládky kde nebolo možné zistiť pôvodcu, priestupky a správanie sa slabšej sociálnej vrstvy /bezdomovci/, pri doprave porušenia, ktoré nespadajú do riešenia mestskej polície /vojsko, sudcovia, polícia/.

         		

6.  Spolupráca s inými orgánmi a organizáciami

    Spolupráca mestskej polície s inými orgánmi a organizáciami je vymedzená jednak             § 24 zákona o obecnej polícii, jednak vychádza zo skutočných požiadaviek a podmienok praxe.
Príslušníci mestskej polície sa zúčastňovali zasadaní jednotlivých komisií MsÚ  (napr. komisie pre nebytové priestory, dopravnej komisie atď.) kde prenášali požiadavky MP a naopak prostredníctvom zástupcov MP boli prenášané požiadavky na MP. Z mestských organizácií bola spolupráca najviac rozvinutá s DPMŽ, Mestským divadlom, Turistickou a informačnou kanceláriou a Žilinskou parkovacou spoločnosťou. Spolupracovali sme aj s občianskymi združeniami a neziskovými organizáciami. 

   V rámci plnenia úloh vyplývajúcich zo zákona o obecnej polícii spolupracovala MP Žilina v roku 2010 s nasledovnými orgánmi a organizáciami: 
- Mestské a obecné polície v rámci celej SR – v zmysle požiadaviek príslušných Obecných a mestských polícii, ktoré sa týkali najmä spolupráce pri objasňovaní priestupkov, 
- KR PZ Žilina, OR PZ Žilina a OO PZ v rámci celej Žiliny – poskytovanie nezúčastnených osôb pri úkonoch vykonávaných OR PZ, spolupráca pri poskytovaní údajov o osobách priestupcov, ktorých priestupky sa týkali § 50  zákona o priestupkoch, pomoc v pátraní po osobách, po ktorých bolo vyhlásené pátranie, pomoc pri hľadaných osobách, spolupráca pri zabezpečovaní verejného poriadku pri kultúrnych a športových akciách konaných v meste Žilina, 
- Železničná polícia Žilina – pri pátraní po osobách dopúšťajúcich sa trestnej činnosti a to hlavne majetkovej trestnej činnosti, spolupráca pri zisťovaní páchateľov priestupkov, taktiež vo väčšine prípadov išlo o priestupky proti majetku,
- Krajská a okresná prokuratúra v Žiline – oblasť objasňovania priestupkov - pátracia činnosť, resp. spolupráca prie riešení priestupkov a TČ vo všeobecnosti,
- Obvodné úrady v rámci celej SR – odstúpenie priestupkov k správnemu konaniu, prevencia, 
- Mestský úrad v Žiline – agenda týkajúca sa činnosti MP v súčinnosti na kompetencie MsÚ v zmysle právnych noriem, dohľad nad povoleniami vydávanými MsÚ,
- Materské, základné a stredné školy v Žiline, okres Žilina – prednášková činnosť a prevenčné projekty, zabezpečovanie ochrany objektov prostredníctvom PCO, 
- Krajská knižnica v Žiline – prednášky pre mládež s obsahovým zameraním problematiky
týkajúcej sa mládeže, prednášky pre dôchodcov zamerané hlavne na odporúčania, ako sa správať pri prípadnom ohrození občana na ulici, v hromadných dopravných prostriedkoch so zameraním na ochranu života, zdravia  a majetku osoby,
-  Centrum prevencie a pomoci Dafné – prevencia, prednášková činnosť,
- Centrum voľného času Žirafa – prevencia, spolupráca pri kultúrnych a spoločenských podujatiach pre deti, 
- Diagnostický ústav Lietavská Lúčka – prednášková činnosť,
- K7 psovodi záchranári SR – ukážky práce so služobnými a záchranárskymi psami na základných a v materských školách, v rámci osláv MDD, spolupráca na úrovni služobnej kynológie, grantové projekty a pod.,
- Exekútorský úrad v Žiline – vymáhanie záväzkov od priestupcov, ktorí neuhradili uložené blokové pokuty.

7.  Záver

     Práca príslušníkov Mestskej polície Žilina je náročná činnosť, ktorá vyžaduje plné psychické a fyzické nasadenie počas celej pracovnej zmeny,  perfektnú znalosť právnych noriem  potrebných pre výkon úloh mestskej polície, schopnosť adekvátnej komunikácie s verejnosťou. Je potrebné si uvedomiť, že drvivá väčšine príslušníkov Mestskej polície Žilina vykonáva svoju pracovnú činnosť priamo v teréne – v uliciach mesta a to za každého počasia, počas celého roka, 24 hodín denne.                                                     
       Žiadaný efekt – ochranu verejného poriadku, života, zdravia a majetku občanov je možné docieliť iba spoluprácou  všetkých zložiek, ktoré participujú na zabezpečovaní verejného poriadku a obecných vecí verejného poriadku v meste. 
      Základným predpokladom však  naďalej zostáva spolupráca mestskej polície priamo s verejnosťou. Občania sa javia ako najvnímavejší a najvšímavejší z hľadiska registrácie páchania priestupkov, resp. inej protispoločenskej činnosti. Preto je nutnosťou získať späť kredit Mestskej polície Žilina, kde občan musí vnímať príslušníka mestskej polície ako osobu, ktorá mu pomôže v každej situácii,  má jeho dôveru a občan sa na príslušníka MP obráti o pomoc v každej situácii. Pokiaľ požiadavku občana z hľadiska právomocí a oprávnení zákona o obecnej polícii nie je možné riešiť, musí byť policajt tou osobou, ktorá poskytne  informáciu o kompetencii jednotlivých orgánov a organizácii, na ktoré sa môže občan so svojimi požiadavkami obrátiť.
     Verím, že Mestská polícia Žilina sa stane tou inštitúciou, ktorá bude tieto požiadavky verejnosti  v plnej miere spĺňať.